Diari Oficial de la Generalitat Valenciana


Sumari del DOGV 5303, del 14-07-2006 (2006/7606)

Resolució de 22 de maig de 2006, de la Direcció General de Qualitat Ambiental, per la qual s'amplia l'autorització ambiental integrada atorgada a l'empresa LAFARGE ASLAND, S.A, per a la fàbrica de ciment i clínquer al terme municipal de Sagunt (València).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/7606


Organisme emissor
:   Conselleria de Territori i Habitatge

Tipus de document
:   Resolució

Resolució de 22 de maig de 2006, de la Direcció General de Qualitat Ambiental, per la qual s'amplia l'autorització ambiental integrada atorgada a l'empresa LAFARGE ASLAND, S.A, per a la fàbrica de ciment i clínquer al terme municipal de Sagunt (València). [2006/7606]  
Vistos els expedients 80/03 IPPC i 39/05 IPPC, instruïts a instància de l'empresa LAFARGE ASLAND, SA, s'emet la present resolució de conformitat amb els següents,   
Antecedents de Fet  
Primer. Amb data 17 de desembre de 2004, el director general de Qualitat Ambiental dicta una resolució per la qual es concedeix l'autorització ambiental integrada a LAFARGE ASLAND, SA, amb el número 009-04/AAI/CV, per a la fàbrica de ciment i clínquer, que s'ha de dur a terme a l'establiment situat al carrer Isaac Newton s/n del polígon industrial Sepes de Sagunt (València).  
Segon. Amb data 20 d'abril de 2005, el Sr. Enrique González Gómez en representació de l'empresa LAFARGE ASLAND, SA comunica la intenció de dur a terme la valorització energètica de pneumàtics trossejats mitjançant una instal·lació que modificarà de forma no substancial les instal·lacions incloses en l'actual Autorització ambiental integrada de la fàbrica de ciment.  
Tercer. Amb data 22 de febrer de 2006, l'empresa completa la documentació amb tot el que s'ha indicat en l'article 9.2 del Decret 2/2003, de 7 de gener, del Consell de la Generalitat, pel qual s'aprova el Reglament de la producció, possessió i gestió dels pneumàtics fora d'ús.  
Quart. Vista la documentació presentada, i d'acord amb els criteris establits en l'article 10 de la Llei 16/2002, la modificació presentada es considera no substancial.  
Cinquè. Amb data 22 de maig de 2006, es realitza el tràmit d'audiència a l'interessat,   
Als anteriors fets s'apliquen els següents,  
Fonaments de Dret  
Primer. L'article 10 de la Llei 16/2002, de prevenció i control integrats de la contaminació, regula la modificació de les instal·lacions sotmeses al règim d'autorització ambiental integrada.  
Segon. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el reglament prgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, i fent ús de les atribucions que em confereix el Reglament orgànic i funcional de la Conselleria Territori i Habitatge, resolc;  
Primer  
Ampliar les operacions de gestió de residus, relacionades en la resolució de 17 de desembre de 2004, per la qual s'inscriu l'empresa en el Registre General de Gestors Autoritzats de Residus de la Comunitat Valenciana amb els números de referència 521/G/RTP/CV i 183/V/RNP/CV, amb les següents operacions de gestió dels residus que es relacionen:  
COMBUSTIBLES DE SUBSTITUCIÓ  
...........................  
 Operació de gestió segons   
 annex 1 de l'Ordre MAM/304/2002 R1  
 ................ .........  
 Codi LER Descripció  
 16 01 03 Pneumàtics fora d'ús  
...........................  
La previsió de substitució dels combustibles convencionals per pneumàtics fora d'ús triturats augmentarà progressivament, i es substituiran 6.000 t/any en 2007, 8.000 t/any en 2008 i aconseguint un total de 13.000 t/any de combustibles alternatius en 2009 i 2010.  
Atesa la capacitat nominal de les instal·lacions d'injecció al forn, la capacitat màxima prevista de tractament és de 13.000 tones anuals.  
L'emmagatzemament de pneumàtics fora d'ús es durà a terme en condicions de seguretat i salubritat adequades i en instal·lacions que complisquen, com a mínim, les condicions tècniques establides en l'annex del Reial decret 1619/2005, de 30 de desembre, sobre la gestió de pneumàtics fora d'ús i del Decret 2/2003 de 7 de gener.  
Ha d'aportar els contractes, els convenis o els acords per què es es rebran pneumàtics fora d'ús per a la seua valorització, acreditant a més la seua recepció mitjançant els corresponents documents d'acceptació, així com els objectius de valorització d'acord amb el Pla nacional de pneumàtics fora d'ús.  
D'acord amb l'article 6.2 del Reial decret 1619/2005 i l'article 10 del Decret 2/2003, l'empresa està obligada a portar un llibre registre en què es farà constar la quantitat i el pes dels pneumàtics fora d'ús gestionats i, segons siga procedent en cada cas, amb la indicació de les categories, el seu origen, percentatges de pneumàtics destinats al recautxutatge, la reutilització, el reciclatge o altres formes de valorització, destinació dels pneumàtics recuperats, regenerats o reciclats, mitjans de transport i mètodes emprats per al reciclatge o altres formes de valorització. Aquest registre estarà a disposició de les administracions competents que així ho requerisquen.  
Així mateix, abans de l'1 de març de cada any natural ha de presentar a la Conselleria un resum o memòria anual de les quantitats de pneumàtics fora d'ús gestionades durant l'any anterior, la seua procedència, així com els contractes, convenis o acords en vigor amb productors o gestors de pneumàtics fora d'ús.  
Segon  
L'interessat ha de presentar en el moment en què dispose d'aquesta, una còpia compulsada de la Inscripció en el Registre industrial, on s'incloga la maquinària destinada a la valorització dels pneumàtics fora d'ús.  
Tercer  
De forma prèvia a l'inici de l'activitat de valorització de pneumàtics fora d'ús l'interessat ha de comunicar la finalització de les obres necessàries per a l'exercici de l'activitat, als efectes de realitzar la visita prèvia de comprovació de les instal·lacions. Així mateix, l'interessat ha d'aportar la següent documentació davant la Direcció General de Qualitat Ambiental de la Conselleria de Territori i Habitatge, que ha de ser acceptada documentalment:  
1. Carta de pagament acreditativa d'una fiança estimada de 51.240,50 euros, import del 5 per 100 del pressupost de les obres projectades per a les instal·lacions de valorització energètica de pneumàtics fora d'ús, constituïda en qualsevol de les formes establides en l'article 11 del Decret 2/2003, de 7 de gener, del Consell de la Generalitat pel qual s'aprova el Reglament de la producció, possessió i gestió dels pneumàtics fora d'ús de la Comunitat Valenciana.  
2. Pòlissa acreditativa de la subscripció d'una assegurança de responsabilitat civil que cobrisca els riscos derivats de l'activitat d'emmagatzemament i valorització de pneumàtics fora d'ús, tal com s'estableix en l'article 12 de l'esmentat Decret 2/2003, amb un capital assegurat mínim de 52.863,16 euros.  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 22 de maig de 2006. . El director general de Qualitat Ambiental: Jorge Lamparero Lázaro